open-index/open-wikipedia-markdown huggingface dataset:
Strategus longichomperus

***Strategus longichomperus*** er en bille som hører til gruppen hornbiller i familien skarabider (Scarabaeidae).

## Utseende
En stor (35-55 millimeter), kraftig, halvmatt, brunsvart hornbille, kroppen mer eller mindre sylindrisk.  Hos denne arten har hannen tre horn på pronotum: ett langt og tynt foran i midten og to kortere, kjegleformede på sidene. Pronotum er glatt og blankt over hele overflaten. Hos hunnen mangler hornene på sidene, og hornet i midten er redusert til en liten knøl, her er det en rundet uthulning foran på pronotum, pronotums fremre del har kraftig, nettmasket mikroskulptur. Antennene er korte og vifteformede. Dekkvingene er blanke, fint og ganske spredt punkterte bortsett fra på sidene der det er grove punkter. Undersiden er kledt med lange, rødlige hår.

## Levevis
Biologien til denne arten er ukjent.

## Utbredelse
Arten er utbredt i Mexico, Guatemala og Honduras.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Oryctini Mulsant, 1842
******* Slekten *[[Strategus]]* Hope, 1837
******** ***Strategus longichomperus*** Ratcliffe, 1976

## Kilder
* Ratcliffe, B.C. (1976) A revision of the genus *Strategus* (Coleoptera, Scarabaeidae). *Bulletin of the University of Nebraska State Museum* 10: 93-204. https://web.archive.org/web/20171020135840/http://digitalcommons.unl.edu/cgi/viewcontent.cgi?article=1143&context=entomologypapers
* Héctor Jaime Gasca-Álvarez & Brett C. Ratcliffe (2011) An annotated checklist of the oryctine rhinoceros beetles (Coleoptera: Scarabaeidae: Dynastinae: Oryctini) of the Neotropical and Nearctic realms. Zootaxa 3090: 21-40. https://www.zin.ru/animalia/coleoptera/pdf/zt03090p040.pdf

## Eksterne lenker
* Bilder av arten
* 
*
Chris Engels

**Christian Joseph Hendrikus Engels** (født 19. november 1907 i Rotterdam, død 20. desember 1980 på Curaçao) var en nederlandsk lege og curaçaosk kulturpioner. 

## Liv og virke

Engels kom fra Rotterdam, der familien drev grandkafé Engels. Han forlot Nederland i 1936 for å arbeide som misjonslege på Curaçao.

Etter at hans første kone døde i barseldød begynte han å male. Han skrev også dikt og komponerte musikk. I 1940 grunnla han litteraturmagasinet *De Stoep*, der han også skrev under psevdonymet Luc Tournier (morens etternavn). 

Han giftet seg på nytt med Lucila Boskaljon, som også var kunstner. Paret stilte ut sin kunst sammen, så vel som individuelt. Engels var en dyktig musiker og spilte piano under konserter med Curaçaos symfoniorkester.

I 1947 grunnla Engels Curaçaosch Museum sammen med svigerfaren, Rudolf F.W. Boskaljon. De to hadde da lenge vært aktive aktiv i kunstsirkelen Curaçao Kunstkring, som brakte utenlandske musikere til Curaçao og arrangerte utstillinger med internasjonal kunst. Planen var å skape et ledende museum med verk av internasjonalt anerkjente kunstnere på Curaçao. Blant personene som ble invitert til Curaçao var Willem Sandberg, direktør ved Stedelijk Museum Amsterdam, og i 1948 ble det arrangert utstilling av kunstverk av Vincent van Gogh. En annen nederlender Engels inviterte, arkitekten og møbeldesigneren Gerrit Rietveld, designet en trapp for Stroomzigt, boligen til Engels-paret, tegnet blant annet Mgr. P.I. Verriet Instituut for handikappede barn og hadde overoppsyn med restaurering av Curaçaosch Museum.

## Referanser


## Eksterne lenker
* Stroomzigt, cultureel erfgoed van Chris en Lucila Engels (nederlandsk)
Heterogomphus aidoneus

***Heterogomphus aidoneus*** er en bille som hører til gruppen hornbiller i familien skarabider (Scarabaeidae).

## Utseende
En stor (35-45 millimeter), kraftig, svart, halvblank hornbille. Som vanlig hos hornbiller er det stor forskjell mellom kjønnene, hannene er større, har et langt, krumt horn på hodet og en kraftig uthuling foran på pronotum, denne er omgitt av fire korte horn, to på sidene og to i midten. Hunnene har én knøl på hodet, men ikke horn. Det uthulede området foran på pronotum er hårete. Pronotum er ganske tett punktert hos begge kjønn. Forleggen (protibia) har fire tenner på utsiden som er rettet skrått framover. Dekkvingene er tett punkterte, men likevel blanke, punktene danner delvis rader.

## Levevis
Til tross for at noen av artene er ganske vanlige er det lite man vet om biologien til disse billene. Larvene til de artene der disse er kjente lever i jorda der de spiser dødt, organisk materiale. De voksne billene er aktive om natta og kommer gjerne til lys. Disse artene er ikke regnet som skadedyr.

## Utbredelse
Arten er utbredt fra Ecuador i nord til Argentina i sør.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Oryctini Mulsant, 1842
******* Slekten *[[Heterogomphus]]* Burmeister, 1847
******** ***Heterogomphus aidoneus*** (Perty, 1830)

## Kilder
* Generic Guide to New World Scarab Beetles – ''Heterogomphus''
* Dynastidae du monde- sjekkliste over artene 

## Eksterne lenker
* Bilder av arten
* 
*
La Sargantain

***La Sargantain*** er et maleri fra 1907 av den katalanske maler Ramon Casas (1866–1932).

La Sargantain er ikledd en mørk kappe over skuldrene samt en knitrende gul kjole med grønnlige skygger. De lange fingrene knuger armlenet mens det triste, litt resignerte blikket er vendt halvt ned. Kinnene er røde. Modellen er den 17-årige Jùlia Peraire, en lotteriselger som Casas møtte i La Rambla i 1905. Navnet La Sargantain er en forfransket form av *Sagantana*, eller øglen, som var et kjælenavn Peraire hadde som loddselgerske. Forholdet mellom henne og kunstneren ble ikke anerkjent hverken av Casas familie eller av borgerskapet i Barcelona. Paret flyttet først sammen etter at kunstnerens mor var død i 1912. Ti år senere giftet de seg. 

Casas malte flere portretter av Peraire i årene 1907–1932, La Sargaintain regnes som det mest sensuelle av hans arbeider.

Bildet tilhører Gran Teatre del Liceu de Barcelonas private samling. 

## Referanser
De hundre versenes avhandling

**De hundre versenes avhandling** (sanskrit: *Śatakaśāstra* og *Śataśāstra*; tradisjonell kinesisk: 百論; pinyin: Bailun) er en kommentar til vers som ble skrevet av Āryadeva. Kommentaren ble skrevet av Vasu.

Teksten er en av tre tekster som er sentrale i østasiatisk madhyamaka, eller «de tre avhandlingers skole».

## Referanser
Lucila Engels-Boskaljon

**Lucila Engels-Boskaljon** (født 19. august 1920 i Willemstad, død 1993) var en curaçaosk kunstner.

## Liv og virke

Engels-Boskaljon begynte å male under andre verdenskrig. Hun arbeidet med oljemaleri, men laget også mosaikker og veggmalerier. Hun deltok på kunstbiennalene i São Paulo i 1961 og 1967. Engels-Boskaljon stilte ut arbeider utenlands i Amsterdam i Nederland (1948, 1957 og 1983), Caracas i Venezuela (1955 og 1969), Den dominikanske republikk (1963), New York i USA (1967), Nederland (vandreutstilling, 1967) og Colombia (1975). Stilen hennes beskrives som «fargerik og romantisk ekspresjonisme».

Hun var datter av Rudolf Boskaljon og barnebarn av Johannes Boskaljon. I 1939 giftet hun seg med Chris Engels.

## Referanser


## Eksterne lenker
* Stroomzigt, cultureel erfgoed van Chris en Lucila Engels (nederlandsk)
Maximiliano Nepomuceno

**Maximiliano «Max» Felino Nepomuceno** (født 1908, død 1975) var en kunstner fra Curaçao.

Nepomuceno arbeidet på Shells oljeraffineri og som havnearbeider. Som kunstner var han selvlært. Han laget skulpturer av metall, ofte skrapmetall, som så ble malt. Motivene kunne være hentet fra dagliglivet, være basert på historiske eller religiøse personer eller figurer fra folkloren, men kunne også være basert på mer abstrakte ideer og tema. Stilen hans er omtalt som primitiv realisme, selv kalte han kunsten sin *bleki kòrtá* (klippet blikk).

Arbeidene hans vant gradvis anerkjennelse som kunst. Nepomuceno nevnes som en av de viktigste naive kunstnere fra Curaçao i det 20. århundret. En privat samling av hans kunst ble donert til Landhuis Bloemhof, der kunstverk er utstilt. Han er også representert i Curaçaosch Museum.

## Referanser
Hipólito Ocalia

**Hipólito Ocalia** (født 22. juli 1916 på Curaçao, død 20. april 1984 samme sted) var en kunstner fra Curaçao.

Ocalia malte i olje på tre. Hans fargerike malerier omtales som naiv kunst. I 1971 grunnla han Fundashon di Artista.

Selv om han holdt sin første utstilling i 1965, ble han kjent først etter sin død. I 1988 og 1991 ble malerier utstilt i Nederland og på Curaçao, mens det i 1995 ble arrangert en soloutstilling av Ocalias kunst. Hans kunst er representert i Curaçaosch Museum, samt i Stichting voor Culturele Samenwerking (Sticusa) og Stedelijk Museum Amsterdam i Nederland.

## Referanser
Leon Balogun

**Leon Balogun** (født 28. juni 1988) er en tyskfødt nigeriansk fotballspiller som spiller for den skotske klubben .

## Landslaget
Han ble tatt ut i s tropp til VM i fotball 2018 i Russland.

## Referanser


## Eksterne lenker
*
Moses Simon

**Moses Daddy-Ajala Simon** (født 1995) er en nigeriansk fotballspiller som spiller for den franske klubben . 

## Referanser


## Eksterne lenker
*
Uche Henry Agbo

**Uche Henry Agbo** (født 4. desember 1995) er en nigeriansk fotballspiller som spiller for den slovakiske klubben ŠK Slovan Bratislava.

## Referanser


## Eksterne lenker
*
Kristin Hjelstuen

**Kristin Hjelstuen** (født 19. august 1994 i Oslo) er en norsk skiskytter. Hun vant Norgescupen i skiskyting 2016/17. 

Hun flyttet til Lillehammer 17 år gammel, for å gå Norges Toppidrettsgymnas.

## Idrettskarriere
### 2013-14
Hjelstuen deltok i NM i rulleskiskyting 2013, og kom der på sjuendeplass på sprinten i klassen K20/21, og hun kom også på sjuendeplass i den påfølgende jaktstarten. 

Hun deltok i Junior-NM i skiskyting 2014, der hun fikk bronse på normaldistansen i klassen K20/21. Hun fikk også sølv på stafetten i klassen K17/21. På sprinten kom hun på fjerdeplass. Hun vant to av rennene i Norgescupen i skiskyting for junior 2013/14, og vant klassen K20/21 med til sammen 192 poeng.

### 2014-15
I NM i rulleskiskyting 2014 kom hun på 14.-plass i sprinten i klassen K20/21, og hun kom på 12.-plass på jaktstarten. 

Hun deltok i NM i mix-stafett på Østre Toten, der Oslo og Akershus' førstelag fikk bronse. I Junior-NM i skiskyting 2015 deltok hun igjen i klassen K20/21, og kom på ellevteplass på både normaldistansen og sprinten, og hun kom på 19.-plass på stafetten med Oslo og Akershus' andrelag. 

Hjelstuen fikk til sammen 133 poeng i Norgescupen i skiskyting for junior 2014/15, og kom med det på 13.-plass.

### 2015-16
I august deltok hun i NM i rulleskiskyting 2015, der hun kom på 19.-plass på sprinten og 16.-plass på den påfølgende jaktstarten.

Hun deltok i Junior-NM i skiskyting 2016, og kom der på fjerdeplass på sprinten og på normaldistansen. Hun fikk én medalje under NM i skiskyting 2016, sølv på stafetten sammen med Oslo og Akershus' andrelag. Individuelt kom hun på 20.-plass på sprinten og 13.-plass på jaktstarten. Hun kom også på 13.-plass på fellesstarten. 

Hun vant ett av rennene under Norgescupen i skiskyting 2015/16, og kom på tredjeplass sammenlagt.

### 2016-17
Hun kom på 13.-plass på sprinten under NM i rulleskiskyting 2016, og kom på 12.-plass på jaktstarten. 

I NM for mixlag 2017 deltok hun på Oslo og Akershus' førstelag som kom på fjerdeplass. Hjelstuen fikk gull på stafetten under hoved-NM, der hun gikk på Oslo og Akershus' andrelag sammen Rikke Hald Andersen og Thekla Brun-Lie. Hun kom på 12.-plass i sprinten i NM, og 13.-plass på jaktstarten. På fellesstarten kom hun på 29.-plass. 

I Norgescupen i skiskyting 2016/17 fikk hun til sammen 335 poeng, og vant norgescupen denne sesongen.

## Referanser


## Eksterne lenker
* 
* Kristin Hjelstuens blogg
Heterogomphus schoenherri

***Heterogomphus schoenherri*** er en bille som hører til gruppen hornbiller i familien skarabider (Scarabaeidae).

## Utseende
En stor (ca. 50 millimeter), kraftig, brun til svart, halvblank hornbille. Som vanlig hos hornbiller er det stor forskjell mellom kjønnene, hannene er større, har et krumt horn på hodet og en uthuling foran på pronotum. Hos denne arten er hornet langt, tynt og krumt og uthulingen stor, med et bredt framspring fra pronotum som ligger som et tak over den fremre delen. Hunnene har én liten knøl på hodet, men ikke horn. Det uthulede området foran på pronotum er hårete, hårene gulrøde, undersiden er kledt med lignende hår. Pronotum er ganske tett punktert hos begge kjønn, mne med et blankt område i midten, dette er størst hos hannen. Forleggen (protibia) har fire tenner på utsiden som er rettet skrått framover. Dekkvingene er tett, rynkete punkterte.

## Levevis
Til tross for at noen av artene er ganske vanlige er det lite man vet om biologien til disse billene. Larvene til de artene der disse er kjente lever i jorda der de spiser dødt, organisk materiale. De voksne billene er aktive om natta og kommer gjerne til lys. Disse artene er ikke regnet som skadedyr.

## Utbredelse
Arten er utbredt i Panama, Colombia, Venezuela og Ecuador.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Oryctini Mulsant, 1842
******* Slekten *[[Heterogomphus]]* Burmeister, 1847
******** ***Heterogomphus schoenherri*** Burmeister, 1847
********* ***Heterogomphus schoenherri schoenherri*** Burmeister, 1847
********* ***Heterogomphus schoenherri whymperi*** Bates, 1891 - noen ganger regnet som en egen art

## Kilder
* Generic Guide to New World Scarab Beetles – ''Heterogomphus''
* Dynastidae du monde- sjekkliste over artene 

## Eksterne lenker
* Bilder av arten
* 
*
Allan Pettersson

**Gustaf Allan Pettersson** (1911–1980) var en svensk komponist.

## Biografi
Pettersson levde størstedelen av sitt liv på Södermalm i Stockholm, der han vokste opp i fattige kår. I barneårene begynte han å spille fiolin, angivelig på eget initiativ. Han viste seg etter kort tid å besitte et stort musikalsk talent. Årene 1939–1951 var han ansatt hos Stockholms Konsertförenings orkester, og under 1940-tallet studerte han dessuten komposisjon. Petterssons komposisjoner tilhører ikke noen bestemt stil, men utgjør en blanding av tradisjonelle og modernistiske uttrykksformer.

Under de senere årene av sitt liv led Pettersson av reumatisme.

## Produksjon
Petterssons musikalske produksjon består hovedsakelig av hans 17 symfonier (hvorav den første og siste forble uferdige). Den syvende symfonien, som hadde urpremiere i april 1968, regnes gjerne for å være hans store gjennombrudd. Den ble tatt opp i Sveriges kulturkanon i 2025 i kategorien «Musikk». De fleste av Petterssons symfonier – med unntak av nr. 3, 8 og 12 – er uten inndeling i satser.

Utenom symfoniene komponerte Pettersson dessuten, blant annet, tre konserter for strykeorkester og to konserter for fiolin.

## Referanser

 


## Eksterne lenker
* 
*
Even Rejerson

**Even Rejerson** (1826–1890) var stortingsmann fra 1871 til 1888 for Lister og Mandals amt. Han var hele tiden medlem av protokollkomiteen, fra 1880 komiteens sekretær. Fra 1887 var han også statsrevisor.

Etter å ha gått ut av Holt seminar i 1846, var han lærer i Holum til 1852. Så var han lærer andre steder et par år før han kom tilbake til Holum som lærer og kirkesanger fra 1856 til 1888. Fra 1866 til 1889 var han med i kommunestyret, han var varaordfører i 16 år og ordfører i fire år, var forlikskommissær og hadde flere andre kommunale verv. 

## Referanser


## Kilder
* Tallak Lindstøl:*Stortinget og Statsraadet 1814-1914*. Kristiania, 1914 side 709
* 

## Eksterne lenker
*
Mensur (musikk)

:*Denne artikkelen omhandler størrelsesforhold i musikkinstrumenter. For mensur i betydningen tonevarighet, se [[mensuralnotasjon]].*
**Mensur** er et begrep for oppmåling og størrelsesforhold hos musikkinstrumenter eller instrumentdeler (f.eks. orgelpiper). Mensur er et uttrykk for et grunnleggende design som gir seg uttrykk i instrumentet klanglige egenskapene. 

## Strengeinstrumenter
I snever forstand er strengeinstrumenters mensur et mål på den fritt svingende strengens lengde, målt mellom instrumentets sadel og stol. I videre forstand står mensur for flere grunnleggende mål på et strengeinstrument, som lengden på halsen, høyden på sargen, bredden på instrumentkroppen og annet. 

## Blåseinstrumenter

For blåseinstrumenter er mensur en betegnelse på forholdet mellom rørets diameter og lengde, og på munnstykkets dimensjoner. For instrumenter med trang mensur har røret en sylinderformet (mange tromboner) eller en svakt konisk boring (naturtrompet) og et stort sjallstykke. I motsatt ende finner en instrumenter med vid mensur, dvs. et svært konisk formet rør og et mindre sjallstykke, eksempelvis flygelhorn, tuba og lignende). Jo trangere mensur, desto mer rik på overtoner blir tonen. Instrumenter med snever mensur, som trompet og trombone, får på grunn av det store antallet harmoniske overtoner en skarp, gjennomtrengende klang. Instrumenter med vid mensur har en rundere tone, da overtonene blir langt svakere.

## Kirkeorgler
For kirkeorgler er mensur i vid forstand alle målene til en orgelpipe og hvordan dette målet endrer seg over en rekke orgelpiper. I snevrere forstand er mensur forholdet mellom orgelpipas lengde og diameter.  Mensuren har stor betydning for pipenes klangfarge, og i likhet med for blåseinstrumenter vil en orgelpipe med vid mensur produsere en rund tone, mens en med trang mensur gir en skarpere tone.

## Litteratur
*
Rustefjelbma

**Rustefjelbma** (nordsamisk: *Ruostefielbmá*, kvensk: *Ruostefjelma*) er ei bygd i Tana kommune i Finnmark. Stedet ligger på vestsida av elva Tana, rundt 23 kilometer nord for kommunesenteret Tana bru. Grunnkretsen Boftsa/Rustefjelbma hadde 164 innbyggere pr. 1. januar 2017.

Fylkesvei 98 går gjennom bygda, og Fv281 går nordover til Bonakas og Tanagård. Ved krysset mellom de to veiene ligger Tana kirke. Om vinteren går en isvei over til østsida av Tana ved Rustefjelbma.

## Referanser
John Ogu

**John Ogu Ugochukwu** (født 1988) er en nigeriansk fotballspiller som fra 30. juni 2019 er klubbløs.

## Landslaget
Han ble tatt ut i s tropp til VM i fotball 2018 i Russland.

## Referanser


## Eksterne lenker
*
Norsk oversetterleksikon

**Norsk Oversetterleksikon** er et nettbasert og forskningsbasert leksikon over norske oversettere og norsk oversettelseshistorie i regi av Norsk Oversetterforening. 

Norsk Oversetterleksikon ble lansert 16. juni 2017 og inneholder per 2024 over 170 artikler, både biografiske og tematiske. Leksikonet ble i 2019 godkjent som vitenskapelig publiseringskanal på nivå 1. 

Leksikonet publiseres av Norsk Oversetterforening og utvikles i samarbeid med Universitetet i Oslo og Nasjonalbiblioteket. Blant bidragsyterne er forskere, oversettere og kritikere fra hele landet. Redaksjonen består av representanter fra oversetterstanden og fra Universitetet i Oslo. Norsk Oversetterleksikon er en vitenskapelig publiseringskanal på nivå 1 i henhold til Norsk senter for forskningsdatas (NSD) register over vitenskapelige publiseringskanaler. 

Redaktør: Ika Kaminka 

Redaksjon: Christine Amadou,Tom Lotherington, Eva Refsdal og Kristina Solum.

## Referanser


## Eksterne lenker
*
Gubbens gård och Gummans gård

**Gubbens gård och Gummans gård** er en uoffisiell betegnelse for to plasser ved nordre respektive søndre side av Slottsbacken i Gamla stan i Stockholm. Ifølge tradisjonen menes med *Gubben* Oscar II som pleide å gå ut her for å ta en promenade på slutten av 1800-tallet.

## Geografi
Ved Slottsbackens nordre og søndre side finnes to lavere partier som kan nås med bil fra Skeppsbron. Fra den nordre, utenfor Stockholms slotts søndre fasade, når man blant annet inngangen til Livrustkammaren. Den søndre ligger utenfor gamle Stockholms telegrafstation og Flemingska palatset. Her finnes parkeringsplasser og innkjøringen til tilfluktsrommet under Slottsbacken (idag P-hus Slottsbacken) samt utkjøringen fra Österlånggatan.

## Navnet
De to forsenkningene kalles uoffisielt for Gubbens gård, respektive Gummans gård. Hvem som er hvem råder det delte meninger om. Harald Norbelie anså at den nordre forsenkingen er Gubbens gård. Også Statens Fastighetsverk kaller den nordre for Gubbens gård. Det er hit Karl XIV Johans statue ble flyttet fra Slussplan i november 2015.

Ifølge en forklaring var opprinnelig den nordre delen (utenfor Livrustkammaren) Gummans gård og den søndre (utenfor Flemingska palatset) Gubbens gård. Navnet Gummans gård henviser ikke på noen kongelig person men kom til som pendang *«för balansens skull»*. Når Oscar II ble eldre orket han bare å ta seg en promenade utenfor Livrustkammaren og da fikk den delen hete Gubbens gård istedet.

## Referanser
Andronikos II Komnenos

:*For keiseren i Østromerriket 1282-1328, se [[Andronikos II]]*
**Andronikos II Megas Komnenos** (gresk: Ανδρόνικος Β΄ Μέγας Κομνηνός) født ca. 1240, død 1266, var keiser i Trapezunt-riket (Trebizond) fra 1263 til 1266. Han var utpekt av sin far Manuel I Megas Komnenos til å etterfølge ham som keiser, men hans regjeringstid ble kort da han døde allerede i 1266 av ukjent årsak. Den største begivenheten i hans regjeringstid var tapet av byen Sinope til seldsjukkene under Mu'in al-Din Suleyman (også kjent som Pervâne) i 1265. Erobringen av Sinope ga tyrkerne tilgang til den beste havnen i Svartehavet slik at de kunne bygge opp en flåtestyrke og konkurrere med Trapezunt om herredømmet på havet.

Andronikos var eldste sønn av Manuel I Megas Komnenos og hans første kone Anna Xylaloe som var er trapezuntisk adelskvinne. Ilisten over keiserne i Trapezunt før Alexios II Megas Komnenos utarbeidet av 1300-tallskronikøren Konstantin Loukites er Andronikos utelatt. Det er spekulert i at utelatelsen skyldes at Andronikos ble fjernet fra det offisielle keisergalleriet.

Lite er kjent fra hans korte regjeringstid. Trapezunt fortsatte sin blomstringstid som handelssenter slik det hadde vært under forgjengerens regjering. Det er bevart introduksjonsbrev fra grev Karl I av Anjou som ble overlevert av handelsmenn fra Marseille i 1263 og 1264.

## Referanser


## Eksterne lenker
* Vougiouklaki Penelope, "Andronikos II Grand Komnenos" *Encyclopedia of the Hellenic World: Asia Minor*
Underkjeve

**Underkjeven** (lat. *mandibula*) er den delen av ansiktsskjelettet som omslutter den underste delen av munnen hos virveldyr. Ved sidene av beina i mellomøret er underkjeven den eneste bevegelige knokkelen i forhold til hodeskallen, og hos de fleste arter bærer underkjeven tenner. Spedbarn har en underkjeve som består av to halvdeler som bare er holdt sammen med brusk og sener foran, men hos voksne mennesker og andre høyere primater er høyre og venstre underkjeve grodd sammen foran til en solid sammenvokst enhet. Hos de fleste andre virveldyr består underkjeven av to mer eller mindre separate halvdeler med varierende grad av bevegelig i symfysen forrest mellom kjevehalvdelene hele livet.

Hos pattedyr består underkjeven av en enkelt knokkel dannet ved forbeining av hudbein, men hos øvrige klasser av virveldyr er bare den tannbærende delen et hudbein, mens kjeveleddet består av andre knokler. Underkjeven er homolog med den nederste halvdelen av den fremre gjellebuen hos kjeveløse fisk.

Underkjeven er en knokkel som utsettes for høy grad av belastning når det spises. Særlig hos planteetere kan underkjeven være en stor og dominerende knokkel i hodeskallen.

## Referanser
Yeager lufthavn

**Yeager lufthavn** (IATA: **CRW**, ICAO: **KCRW**) er en lufthavn i delstaten Vest-Virginia i USA.  Den er den travleste lufthavnen i delstaten, men etter forholdene i USA er det en liten lufthavn.  Flytrafikken omfatter noen innenriks flyruter i USA. 

Flyselskapene American Eagle og United Express opererer flest ruter til og fra lufthavnen.

Lufthavnen ligger få kilometer utenfor byen Charleston i Vest-Virginia.  Den må ikke forveksles med den større Charleston internasjonale lufthavn som ligger utenfor byen med samme navn i delstaten Sør-Carolina.   

## Referanser


## Eksterne lenker
*  Lufthavnens offisielle nettsted
Johann Wilhelm Schirmer

**Johann Wilhelm Schirmer** (1807–1863) var en tysk landskapsmaler og grafiker i düsseldorfskolen.

## Liv og kunstnerisk utvikling
Schirmer tok i 1824 svenneprøven som bokbinder i farens verksted. Mens han gikk i bokbinderlære begynte han med malerstudier på egen hånd, og fra 1826 dro han til kunstakademiet i Düsseldorf. Der ble han elev av Wilhelm von Schadow og Heinrich Kolbe. Under påvirkning av Carl Friedrich Lessing utdannet Schirmer seg til landskapsmaler.

Fra 1834 arbeidet han som hjelpelærer og fra 1839 som professor ved samme akademi, og blir sammen med Lessing regnet som de viktigste grunnleggerne av düsseldorfskolen innen landskapsmaleri. I 1836 reiste han rundt i Nederland, og i løpet av en reise i Normandie samme år, forlot han sin tidlige vektlegging av tegningen, og ble mer opptatt av farge og tonevirkning. Et uttrykk for denne endringen av stil, som blir tydelig fra 1838, sees i bilder som for eksempel «Herbstlandschaft», «Wetterhorn» og «Jungfrau in der Schweiz». Hans reise til Italia i 1840, førte ham inn i ganske stilisert og idealisert retning innen landskapsmaleriet, ofte med bibelske motiver.

Schirmer hadde mange norske elever, blant andre Hans Gude og August Cappelen.

Nasjonalmuseet i Oslo eier en rekke akvareller, tegninger og raderinger av ham.

## Hovedverk

Fil:Johann Wilhelm Schirmer, Meeresbrandung.jpg| Meeresbrandung mit fernen Schiffen, 1836, Staatliche Kunsthalle Karlsruhe|alt=Meeresbrandung mit fernen Schiffen, 1836, Staatliche Kunsthalle Karlsruhe
Fil:Schirmer Südtiroler Haus@Weimar Schlossmuseum.JPG| Südtiroler Haus unter Kastanien, 1839/1840, Museet i Weimarer Stadtschloss|alt=Südtiroler Haus unter Kastanien, 1839/1840, Museet i Weimarer Stadtschloss
Fil:Schirmer, Heranziehendes Gewitter.jpg| Südtiroler Haus unter Kastanien, 1839/1840, Museet i Weimarer Stadtschloss|alt=Südtiroler Haus unter Kastanien, 1839/1840, Museet i Weimarer Stadtschloss
Fil:Johann Wilhelm Schirmer - The Wetterhorn - Google Art Project.jpg|Wetterhorn, 1838. Kunstakademie Düsseldorf


## Referanser


## Eksterne lenker
*Verker av Schirmer i Nasjonalmuseet.
Sølver Hansen Laane

**Sølver Hansen Laane** (født 12. januar 1788 på Hem i Lardal, død 12. oktober 1860 på Laane i Vivelstad) var stortingsmann for Jarlsberg og Larviks amt 1842-1844 og medlem av bankkomiteen. Han fikk bare en periode på Stortinget.

Etter først å ha vært bonde på farsgården på Hem og klokker i Hem kirke, giftet han seg til Laane og overtok gården der. 

## Referanser


## Kilder
* Tallak Lindstøl:*Stortinget og Statsraadet 1814-1914*. Kristiania, 1914 side 521

## Eksterne lenker
*
Bye Bye Germany

***Bye Bye Germany*** (tysk originaltittel: **, «det var en gang i Tyskland») er en dramakomedie fra 2017 regissert av Sam Garbarski. Filmen var en samproduksjon mellom Tyskland, Belgia og Luxembourg.

Filmen handler om en kameratgjeng med jødiske holocaust-overlevende i Frankfurt i det alliert-okkuperte Tyskland like etter andre verdenskrigs slutt. Gruppen forsøker å samle seg opp nok penger til å komme seg til USA gjennom å drive et tekstilforetak, samtidig som foretakets sterke mann 	
David Bermann (Moritz Bleibtreu) er under etterforskning av amerikanske myndigheter for påstått samarbeid med nazi-myndighetene under krigen.

*Bye Bye Germany* er basert på Michel Bergmanns romaner *Die Teilacher* og *Machloikes*. Den fikk publikumsprisen på filmfestivalen i Haugesund i 2017.

## Anmeldelser

*[[Dagbladet]]*s Inger Merete Hobbelstad gav *Bye Bye Germany* terningskast tre, og kommenterte at «vekslingen mellom komedie og drama [kunne] bli vel krapp». *[[FilmMagasinet]]*s Pernille Risbråthe Middelthon gav tre av seks stjerner, og mente filmen «ser akkurat litt for polert og nytt ut til å være overbevisende nok». Hun takk også frem skuespillerprestasjonene til Bleibtreu og motspilleren Antje Traue som et positivt element.

*[[Klassekampen]]*s Guri Kulås gav en positiv anmeldelse, og mente at:

«Å laga komedie av holocaust er generelt ein dårleg idé, og no meir enn på lenge. Det er difor ein siger i seg sjølv når Sam Garbarskis *Bye Bye Germany* er eit vellukka unntak frå regelen. Filmen greier å venda ufarleggjerande komikk til aktuelt alvor om blant anna identitet og statsborgarskap.»

## Skuespillere
* Moritz Bleibtreu som David Bermann
* Antje Traue som spesialagent Sara Simon
* Tim Seyfi som Fajnbrot
* Mark Ivanir som Holzmann
* Anatole Taubman som Fränkel
* Hans Löw som Verständig
* Pál Mácsai som Szoros
* Tania Garbarski som Sonia

## Referanser




## Eksterne lenker
*
Birgit Bjerck

**Birgit Bjerck** (født 9. mai 1947 og oppvokst i Vadsø) er en norsk forlagsredaktør. Hun var redaktør i Pax forlag fra slutten av 1970-tallet, med ansvar for oversatt skjønnlitteratur. Birgit Bjerck gikk fra Pax til Forlaget Oktober i 2008.

Som redaktør i Pax og Oktober bidro hun til å introdusere forfattere som Haruki Murakami, A.S. Byatt, Arundhati Roy, Sofi Oksanen, Amin Maalouf, Ali Smith, Kjell Westö, Mikael Niemi og Monika Fagerholm på norsk. 

Bjerck mottok Norsk-finsk kulturpris for 2010, utdelt av Norsk-finsk kulturfond, for sin innsats for finsk litteratur på norsk. Hun er fra 2017 redaktør for Norsk oversetterleksikon, og sitter i Norsk kulturråds Vurderingsutvalg for ny norsk skjønnlitteratur for voksne, prosa.

Birgit Bjerck engasjerte seg i Nyfeministene fra starten i 1970. I en periode var hun aktiv i Det norske forbundet av 1948, men var blant dem som i 1976 marsjerte ut av et årsmøte i protest mot hvordan forbundet ble drevet. Som et alternativ til DNF-48 dannet de Arbeidsgrupper for Homofil Frigjøring (AHF).

## Referanser
Chidozie Awaziem

**Chidozie Collins Awaziem** (født 1997) er en nigeriansk fotballspiller som spiller for . 
## Landslaget
Han ble tatt ut i s tropp til VM i fotball 2018 i Russland.

## Referanser


## Eksterne lenker
*
Afrikansk hiphop

**[[Hiphop-musikk]]** har vært populær i **[[Afrika]]** siden de tidlige 1980-årene på grunn av utbredt amerikansk påvirkning. Hiphopen nådde de fransktalende landet Senegal i 1985. Noen av de første senegalesiske rapperne var M.C. Lida, M.C. Solaar og Positive Black Soul, som mikset rap med *[[Mbalax]]*, en type vestafrikansk popmusikk. En tidlig sørafrikansk gruppe var Black Noise. De begynte som et graffiti og breakdance-crew i Cape Town fram til 1989.
FilmMagasinet

***Filmmagasinet*** er et norsk nettsted som dekker filmnyheter, anmeldelser og intervjuer om film og TV. Ansvarlig redaktør er Maka Dolidze.

Frem til 2022 var Filmmagasinet et norsk tidsskrift som omhandlet film. Det ble startet i 1994, med Geir Kamsvåg som redaktør. Det kom opprinnelig ut i et opplag på  og hadde kinogjengere mellom 18 og 40 år som målgruppe. Kamsvåg gikk av som redaktør i 2005. Fra 2017 til 2022 var ansvarlig redaktør Le LD Nguyen, mens ansvarlig utgiver var Filmmag AS. 

*Filmmagasinet* ble distribuert på kinoer i hele Norge. Tidsskriftet hadde pr. 2017 et opplag på , og oppga å ha  lesere månedlig (Ipsos MMI 2013). Dette endret seg under COVID-19-pandemien og 2022 var det siste året magasinet ble gitt ut i trykket form. Fra 2023 hadde *Filmmagasinet* en ny eier og hadde samtidig blitt omgjort til en elektronisk publikasjon i form av et nettsted.

## Referanser




## Eksterne lenker
*
Le Papillon fantastique

***Le Papillon fantastique*** er en håndkolorert farvefilm fra 1909 av den franske regissør Georges Méliès. Det eksisterer et fragment av filmen på nesten 2 minutter. 

## Synopsis
En magiker fremtryller en vakker sommerfuglkvinne og en kvinne i en stjerne. Etter arbeidet setter han seg på en stol og hviler, men plutselig blir stjernekvinnen forvandlet til en edderkopp med store ben, som trekker sommerfuglekvinnen inn i sitt nett. For å redde sommerfuglen skyter han med en muskedunder mot monsteret, men skuddet blir til røyk. Inne i røykskyen ses en dreiende stjerne med tentakler.

I årene 1896–1912 produserte, regisserte og distribuerte Méliès mere enn 500 film. Han var den ukronede konge av fantasygenre og filmtriks i nesten to årtier, før han gikk fallitt og ødela negativene til alle sine filmer. 

## Referanser


## Eksterne lenker
*
Mikel Agu

**Mikel Ndubusi Agu** (født 27. mai 1993) er en nigeriansk fotballspiller som spiller for den spanske klubben CF Fuenlabrada.

## Referanser


## Eksterne lenker
*
Alf Olav Rossland

**Alf Olav Rossland** (født **Myklebust Rossland**; 3. august 1995) er en norsk fotballdommer fra Karmøy. Han har vært dommer siden 2008 (som representant for ). Rossland var i flere sesonger assistentdommer i OBOS-ligaen, og er fra og med 2021-sesongen fast assistentdommer i Eliteserien.. Han debuterte i OBOS-ligaen i kampen  mot . Alf Olav var assistentdommer i G16 cupfinale i 2016, og G19 cupfinale i 2019. 
Fra og med 2024 vil Rossland også dømme internasjonal fotball.

I tillegg til å være fotballdommer har Alf Olav politisk verv i KrF, og er 1. vara i Hovedutvalg oppvekst og kultur i Karmøy kommune.

Etter kommunestyrevalget 2023 ble han valgt inn i kommunestyret i Karmøy.

## Referanser


## Eksterne lenker
*
Pussy (Savoie)

**Pussy** (fransk uttale: [pysi]) er en liten landsby i kommunen La Léchère i Savoie-departementet i Frankrike. Det ligger på den østlige skråningen av Mont Bellachat over den venstre bredden av Isère, 9 km (5,5 mi) nordvest for Moûtiers. Navnet stammer fra det romerske personlige navnet Pussius, som refererer til eieren av stedet i romersk tid.

Landsbygrensen dekker 18 km². Den lokale kirken, dedikert til Johannes døperen, ble gjenoppbygget i 1669. I 1561 ble befolkningen registrert som 1455 mennesker, 548 i 1776 og 276 i 1979. Pussy og flere andre små landsbyer ble fusjonert inn i La Léchère kommune for administrative formål i 1972.

## Referanser
Erhvervsbladet

***Erhvervsbladet*** var en dansk avis som kom ut fra 1964 til september 2011. I begynnelsen kom avisen ut hver måned, siden kom den hver uke og fra 1974 til 2010 var den dagsavis. Siste året før den ble lagt ned, var den igjen ukeavis. 

Avisens grunnlegger var Bertel Bernhard. Han drev avisen til 1998, da han overlot den til sine barn. Sønnen Ole Bernhard ble da redaktør. Men i 2003 ble Erhvervsbladet solgt til Berlingske Media. Ved en større omlegging i 2011 ble avisen så avviklet. Stoffet ble samlet i et tirsdagsbilag i Berlingske som ble kalt Innovation og som siden fikk navnet Berlingske Business. 

*Ervervsbladet* var både løssalgsavis og abonnementsavis, men hovedinntektene kom fra annonser. Målgruppen var mindre og mellomstore bedrifter i Danmark. Ved starten var opplaget 40.000, høyest opplag nådde avisen i 1888, da opplaget var 110.000. Da avisen opphørte, var opplaget sunket til 15.000. 

## Kilder
*Berlingske lukker ErhvervsBladet. Artikkel hos journalisten.dk 30. august 2011
*Selskapsomtale hos linkedin.com
*Jette Drachmann Søllinge: Erhvervsbladet i Den Store Danske, Gyldendal. Hentet 23. oktober 2017
Tuva Fellman

**Tuva Fossum Fellman** (født 1987) er en norsk programleder, sexolog og journalist.

Fellmann har en bachelor i kriminologi og etterutdanning i sexologi.

Hun har jobbet  i radiokanalene NRK P3 og Radio Norge, og vært programleder i TV-programmene *[[Naked Attraction]]* og *[[Love IRL]]* på TVNorge. På P3 ledet hun blant annet radioprogrammene *[[Verdens Rikeste Land]]* og *[[Juntafil]]*. Hun fikk Skamløsprisen i 2019 for sin åpenhet rundt sex og seksualitet på radio. I 2023 ledet hun et spesialprogram om pedofile i TVNorge-serien *[[Insider FEM|Insider]]*. Samme år tok hun over som programleder i ''Gift ved første blikk''.

Hun er gift med Ronny Brede Aase. I 2023 ga hun ut barneboka *Den vesle dachsen* skrevet sammen med Brede Aase, illustrert av .

Fellman er født og oppvokst på Ellingsrudåsen i Oslo. Hun var en av feministene bak et opprop for en inkluderende feminisme.

## Referanser


## Eksterne lenker
*
Heterogomphus inarmatus

***Heterogomphus inarmatus*** er en bille som hører til gruppen hornbiller i familien skarabider (Scarabaeidae).

## Utseende
En stor, kraftig, brun, blank hornbille. Hos denne arten mangler hannen horn, så hann og hunn er overflatisk ganske like.

## Levevis
Til tross for at noen av artene er ganske vanlige er det lite man vet om biologien til disse billene. Larvene til de artene der disse er kjente lever i jorda der de spiser dødt, organisk materiale. De voksne billene er aktive om natta og kommer gjerne til lys. Disse artene er ikke regnet som skadedyr.

## Utbredelse
Arten er kjent fra Argentina og Peru.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien hornbiller, Dynastinae MacLeay, 1819
****** Stammen Oryctini Mulsant, 1842
******* Slekten *[[Heterogomphus]]* Burmeister, 1847
******** ***Heterogomphus inarmatus*** Ohaus, 1910
********* ***Heterogomphus inarmatus inarmatus*** Ohaus, 1910 - Argentina
********* ***Heterogomphus inarmatus ochoai*** Martinez, 1966 - Peru

## Kilder
* Generic Guide to New World Scarab Beetles – ''Heterogomphus''
* Dynastidae du monde- sjekkliste over artene 

## Eksterne lenker
* 
* 
* Liste over Argentinas Dynastinae, med bilde av arten
Busine

:*Denne artikkelen omhandler den rette trompeten fra middelalderen. For det romerske militærinstrumentet med bøyd rør, se [[buccina]]*

**Busine** (fra gammelfransk *buisine*, også *buysine*, *buzine*, *heroldtrompet*, *anafil*) er en trompetvariant fra middelalderen som ble brukt som seremoni- og militærinstrument.

Businen er oftest laget av metall og har et rett, mellom én og to meter langt (vanligvis) sylindrisk rør som vider seg svakt ut til et lite sjallstykke. På avbildninger av businespillere henger ofte et adelsbanner fra instrumentet. Det var ikke uvanlig å framstille engler som businespillere.

Navnet kommer fra et lignende romerske militærinstrumentet med bøyd rør, *[[buccina]]*. Busine er første gang dokumentert i *[[Rolandskvadet]]* fra rundt 1100, og da sannsynligvis som et samlebegrep for horn og trompeter. Rundt 1300 ble navnet brukt om rette trompeter importert fra Midtøsten under Korstogene.

Instrumentnavnet *[[Trombone|posaune]]* er en forvansking av *busine* via *busaun*.

## Kilder
* ''Encyclopædia Britannica''

## Referanser
Horenus Tadesse

**Horenus Zewdu Tadesse ** (født 1998) er en etiopiskfødt norsk fotballspiller som spiller for .

## Referanser


## Eksterne lenker
*
Norsk herrehåndball

Håndball er en av Norges største idretter. Det er et lagspill og ballspill som spilles på en innendørsbane med en ball og to mål. Ballen spilles med hendene og det er om å gjøre å score flest mål. Spillet oppstod i Danmark og Tyskland på rundt 1900-tallet. Spillet fikk ikke stor utbredelse i Norge før etter andre verdenskrig. I dag er det Norges tredje største konkurranseidrett etter fotball og ski.

## Herrelandslaget i Norge
Treneren for det norske herrelandslaget i håndball er Christian Berge. Assistenttrenerne er Zeljko Tomac, Børge Lund og Steinar Ege. Landslaget ligger under Norges Håndballforbund (NHF) og representerer Norge i internasjonale turneringer. Spilleren med flest kamper for det norske herrelandslaget i håndball er Steinar Ege (nåværende assistenttrener) med sine 262 landskamper. Spilleren med flest mål gjennom tidene er Roger Kjendalen med sine 930 mål. Det norske herrelandslaget har ingen internasjonale EM-, VM- eller OL-titler. For øyeblikket deltar de i VM i Frankrike og er klare for åttendedelsfinale.

### Seriespill i Norge
Den øverste klubb divisjonen i norsk herrehåndball er Eliteserien eller GRUNDIGligaen. Divisjonen har tidligere vært kjent under navnene Gildeserien og Postenligaen. I 2014 gikk den tyske sponsoren Grundig inn som hovedsponsor og dermed ble navnet endret til GRUNDIGligaen. I forrige sesong var det ØIF Arendal som stakk av med seriemestertittelen. Eliteserien ble gjennomført for første gang i 1965-66 sesongen i tillegg til Innendørs-NM i håndball for menn. Under Eliteserien finner du 1. divisjon til 4.divisjon. 4.divisjon er altså den laveste divisjonen i norsk herrehåndball.

## Referanser
Danssalongen

***Danssalongen*** er en svensk musikalsk dramafilm fra 1955 regissert og skrevet av Börje Larsson. Hovedrollene spilles av Gunvor Pontén, Elof Ahrle, Sonja Wigert og Lars Ekborg.

Filmen ble vist i en førpremiere for stampublikumet på «Nalen» noen dager innen den egentlige premieren.

## Handling
Sonja Gren er vokalist på en dansesalong eid av Viktor. Hun er i ferd med å skape seg en karriere, noe hun i stor grad kan takke Viktor for. Sonjas interesse for ham er ikke bare av ren kameratslig art, selv om det er en stor aldersforskjell mellom de to. Viktor er gift med Ria, men de har problemer i ekteskapet. Ria føler seg svært ensom når ektemannen er på salongen. Hun er også mistenksom overfor Viktors forhold til Sonja. Rias problemer blir forsterket ved at hun nekter å godta at karrieren som operasanger er forbi. Sonjas gamle forlovede «Doggen» blir løslatt fra fengselet og dukker opp hos henne. Han krever at alt skal være som før, men Sonja ber ham desperat om å forsvinne. «Doggen» oppsøker dansesalongen og prøver å verve sine gamle venner til nye «affärer», men de tar imidlertid avstand fra ham. Alt dette øker følelsen av at han er utstøtt.

## Innspillingsfakta
Innspillingen fant sted mellom 8. januar og 25. mars 1955 med kompletteringer 29. mars 1955. Filmen ble blant annet spilt inn i Svenska AB Nordisk Tonefilms studioer og på Nationalpalatset («Nalen») i Stockholm.

## Rolleliste (i utvalg)
*Gunvor Pontén - Sonja Gren, sangerinne 
*Elof Ahrle - Viktor, eieren av dansesalongen «Nalen» 
*Sonja Wigert - Ria, Viktors hustru
*Lars Ekborg - «Doggen» Andersson 
*Lennart Lindberg - Bill, reklamesjef på Nalen 
*Ingrid Thulin - Cecilia 
*Naima Wifstrand - Madame, den forhenværende sanglæreren til Ria 
*Sten Gester - Bengt, ansatt på Nalen 
*Märta Dorff - «Ofelia» 
*Mats Bahr - Oskar, ansatt på Nalen 
*Lasse Sarri - Georg 
*Birgitta Olzon - Minna 
*Hans Bergström - Göran 
*Bengt Blomgren - Josef Ek, kaptein i Frelsesarmeen 
*Sonja Westerbergh - Marianne Stern, sangerinne, elev hos Ria
*Gösta Prüzelius - Rolf Svensson, overvåkeren til «Doggen» 
*Gunnar «Siljabloo» Nilson - sang- og klarinettsolist 
*McKay Brothers & Vera (VM-trioen i jitterbug) 
*Arne Domnérus orkester
*Rune «Musse» Rosenqvist på piano

## Referanser


## Eksterne lenker
*
Inge Røinaas Gran

**Inge Røinaas Gran** (født 22. november 1967 i Missouri, USA) er administrerende direktør for SINTEF Energi og tidligere professor ved NTNU.

Grans fagfelt er termodynamikk. Han er utdannet sivilingeniør og dr. ing. ved NTH, samt professor i termodynamikk ved NTNU. Han var postdoc. ved Sandia National Laboratories i Livermore, USA.

Han arbeidet som forsker og forskningssjef ved SINTEF Energi AS, samt forskningssjef for Elkraftteknikk. 

Gran er medlem av Norges Tekniske Vitenskapsakademi og sitter i flere styreverv. I 2023 ledet han Strømprisutvalget som på vegne av Regjeringen skulle vurdere dagens system for prisfastsettelsen på strøm. 

## Referanser


## Eksterne lenker
Annihilasjonisme

**Annihilasjonisme** er troen på at enkelte mennesker og alle falne engler etter dommens dag vil bli totalt utslettet og ikke eksistere, eller at deres bevissthet vil opphøre, snarere enn å lide en evig pine i helvete.

Annihilasjonismen er direkte relatert til læren om betinget udødelighet, ideen om at menneskets sjel ikke er udødelig uten at den gis evig liv. Den forsikrer at Gud til slutt vil ødelegge de syndige, og at kun de rettferdige vil leve i udødelighet. Syvendedagsadventistene tror at Guds kjærlighet er beskrevet som en altfortærende ild, og at de syndige ikke kan eksistere i Guds nærvær. De som velger å forkaste frelsen gjennom deres egen frie vilje vil bli utslettet for evig på grunn av syndenes inkompatibilitet med Guds hellige natur.  Syvendedags adventistene tror at et evig helvete er en falsk lære av hedensk opprinnelse og at de syndige vil utslettes i ildsjøen. Jehovas vitner tror at det ikke kan være noen avstraffelse etter døden, fordi det ikke er noe liv etter døden.

## Referanser
Stortingsvalget 1879

**Stortingsvalget 1879** ble avholdt i Norge i 1879 som indirekte valg til det 29., 30. og 31. ordentlige storting. Det 29. ordentlige storting ble konstituert 2. februar 1880.

Parlamentarismen var ikke innført, så statsrådet fungerte uten formell kontakt med stortinget.

## Valgordning
I hvert prestegjeld hadde sognepresten ansvar for å holde valgting som utpekte valgmenn. Sognepresten hadde også ansvaret for å vite hvem som var kvalifisert for stemmerett. Valgmennene møttes til valgmannsting. På landet hadde hvert av de atten amtene valgmannsting, og utpekte 2-5 av 76 stortingsrepresentanter. Kjøpstedenes valgmannsting utpekte én, to eller fire av 38 stortingsrepresentanter.

Kvalifisert for stemmerett var menn over 25 år med eiendom av en viss størrelse. I tillegg var embedsmenn og rettighetsmenn i Finnmark kvalifisert. For å være stemmeberettiget måtte de i tillegg avlegge ed til grunnloven ved innføring i manntall. Allmenn stemmerett for menn ble innført i 1898. Kvinner hadde ikke stemmerett. 139 601 menn var stemmerettskvalifisert, 87 173 hadde stemmerett. Av disse stemte 42 430.

414 valgting i landdistriktene utpekte totalt 976 valgmenn. 39 valgting i byene utpekte totalt 280 valgmenn. Valgmannstingene ble holdt i perioden 19. juni 1879 til 27. november 1879.

Siden forrige valg var antallet representanter økt fra 111 til 114. Akershus amt og Nordlands amt fikk én ny plass hver. Den tredje gikk til Finnmarksbyene som tidligere hadde valgt sammen med Tromsø og Bodø.

## Politikk
Det var ikke organiserte partier foran dette valget. I løpet av perioden utviklet statsrådssaken seg slik at alle stortingsrepresentantene måtte ta stilling. De som støttet forslaget om parlamentarismen ble senere organisert i partiet Venstre. De som støttet kongens vetorett ble senere organisert i partiet Høyre. 73 representanter hadde et venstrestandpunkt. Dette var alle amtsrepresentantene unntatt Smitt fra Nordre Bergenhus, Skattebøl fra Buskerud, Flor fra Finnmark, Motzfeldt fra Jarlsberg og Larvik, Gregersen fra Romsdal, Vindal og Jenssen fra Søndre Trondhjems amt. De øvrige 41 som omfattet de fleste byrepresentantene, hadde et høyrestandpunkt. Venstrestandpunktet ble støttet av byrepresentantene Krogh fra Bergen, Didrichsen fra Flekkefjord, Castberg fra Skien og Steen fra Stavanger og Haugesund.

## Resultater
Valgmennene kunne stemme på hver enkelt stortingsplass i sitt valgmannsting. Kandidatene måtte tilhøre valgkretsen, og kunne ikke stemme på seg selv.

### Kjøpstedene

### Amtene

## Se også
* Liste over stortingsrepresentanter 1880–1882
* Novemberforeningen
* Bukolikere
* De tretti tyranner

## Referanser
Fredrik Ingebrigtsen

**Fredrik Ingebrigtsen** (født 1. desember 1989) er en norsk styrkeløfter, som konkurrerer for Kristiansand Atletklubb.

## Resultater og meritter i styrkeløft

### NM i styrkeløft utstyrsfritt

### NM i benkpress utstyrsfritt

### Junior-NM i styrkeløft

### Junior-NM i benkpress

## Referanser
Norgescupen i skiskyting 2015/16

**Norgescupen i skiskyting 2015/16** gikk over 14 renn, fra 28. november 2015 på Geilo til 3. april 2016 på Dombås i forbindelse med NM del to. 

## Kvinner senior



Tingelstad, Matthiessen og Hjelstuen vant ett av rennene hver, Mørkve vant to renn.



## Menn senior



Wærnes vant tre av rennene, Fenne og Birkeland vant to renn hver.



## Referanser


## Kilder
* Resultater kvinner
* Resultater menn